
КОНТРОЛЕН СПИСЪК
Приложение №1 към Общи условия на договорите за доставка на природен
газ от краен снабдител на „КАМЕНО-ГАЗ” ЕООД
СЪДЪРЖАНИЕ
1.	ТРЯБВА ЛИ ДА СКЛЮЧА ДОГОВОР, ЗА ДА БЪДА ФИЗИЧЕСКИ ПРИСЪЕДИНЕН КЪМ ГАЗОРАЗПРЕДЕЛИТЕЛНАТА МРЕЖА И КОЕ ДРУЖЕСТВО ОСЪЩЕСТВЯВА ТАКАВА ДЕЙНОСТ В МОЕТО НАСЕЛЕНО МЯСТО?	5
2.	КЪДЕ МОГА ДА НАМЕРЯ ПЪЛНА ИНФОРМАЦИЯ ОТНОСНО УСЛОВИЯТА ЗА СКЛЮЧВАНЕ НА ДОГОВОР ЗА ДОСТАВКА НА ПРИРОДЕН ГАЗ С „КАМЕНО-ГАЗ” ЕООД?	5
3.	КАКВИ СА МОИТЕ ПРАВА КАТО КЛИЕНТ, КОЙТО КУПУВА ПРИРОДЕН ГАЗ?	5
4.	КАКВИ СА ОСНОВНИТЕ ПРАВИЛА ЗА ПРЕКРАТЯВАНЕ НА МОЯ ДОГОВОР ПРИ ПРЕМЕСТВАНЕ НА НОВ АДРЕС ИЛИ ОТДАВАНЕ ПОД НАЕМ НА ЖИЛИЩЕТО?	6
5.	КОИ ОРГАНИЗАЦИИ ИЛИ ОРГАНИ МОГАТ ДА МИ ПОМОГНАТ, ЗА ДА НАУЧА ПОВЕЧЕ ЗА СМЯНАТА НА ДОСТАВЧИКА НА ПРИРОДЕН ГАЗ?	7
6.	ЩЕ МИ БЪДАТ ЛИ ИЗИСКВАНИ ДЕПОЗИТИ И ТАКСИ ЗА ПРИСЪЕДИНЯВАНЕ? КЪДЕ МОГА ДА НАУЧА ПОВЕЧЕ ЗА ТЯХ?	7
7.	ИМА ЛИ ВЪЗМОЖНОСТ ОТ ПРОМЯНА НА ЦЕНАТА НА ПРИРОДНИЯ ГАЗ ПРЕЗ ПЕРИОДА НА ДОГОВОРА И СЪЩЕСТВУВА ЛИ РИСК ОТ НЕЙНОТО СЪЩЕСТВЕНО УВЕЛИЧЕНИЕ?	7
8.	КЪДЕ МОГА ДА НАМЕРЯ ИНФОРМАЦИЯ ЗА НАЧИНИТЕ НА ПЛАЩАНЕ?	7
9.	КАКВА МИНИМУМ ИНФОРМАЦИЯ ТРЯБВА ДА БЪДЕ ПРЕДОСТАВЕНА ВЪВ ФАКТУРАТА?	8
10.	КЪМ КОГО МОГА ДА СЕ ОБЪРНА, АКО ФАКТУРАТА МИ НЕ СЪДЪРЖА МИНИМУМА ОТ ИНФОРМАЦИЯ?	8
11.	КЪДЕ МОГА ДА ПОЛУЧА ИНФОРМАЦИЯ ОТНОСНО КОНСУМИРАНИТЕ ОТ МЕН КОЛИЧЕСТВА ПРИРОДЕН ГАЗ ЗА ДАДЕН ПЕРИОД: ЗА ГОДИНА, ЗА МЕСЕЦ?	8
12.	ИМА ЛИ МАКСИМАЛЕН ПЕРИОД, ЗА КОЙТО МОЯТ ДОСТАВЧИК ТРЯБВА ДА ПРЕДОСТАВЯ ДАННИ ЗА КОНСУМАЦИЯТА МИ?	9
13.	КОГА И КАК СЕ ОТЧИТА МОЕТО СРЕДСТВО ЗА ТЪРГОВСКО ИЗМЕРВАНЕ?	9
14.	КАК ДА ПОСТЪПЯ, АКО ИМАМ СЪМНЕНИЯ ЗА ТОЧНОСТТА НА ОТЧИТАНЕ НА ИЗМЕРВАТЕЛНИЯ УРЕД?	9
15.	КАК СЕ ФОРМИРА СТОЙНОСТТА ЗА ПЛАЩАНЕ ВЪВ ФАКТУРАТА МИ? КАКВИ СА ПРАВИЛАТА ЗА ИЗЧИСЛЯВАНЕ, ИЗПОЛЗВАНИ ОТ „КАМЕНО-ГАЗ” ЕООД?	10
16.	АКО НЕ ИЗВЪРША ПЛАЩАНЕ В УКАЗАНИЯ СРОК В УВЕДОМЛЕНИЕТО ЗА ПЛАЩАНЕ, КАКВО ЩЕ ПОСЛЕДВА?	10
17.	КАК МОГА ДА ПРЕДОТВРАТЯ СПИРАНЕТО НА ДОСТАВКАТА, АКО НЕ СЪМ СИ ПЛАТИЛ СМЕТКАТА?	11
18.	КАКВИ СТЪПКИ ТРЯБВА ДА ПРЕДПРИЕМЕ ДОСТАВЧИКА ПРЕДИ ДА ПРЕКЪСНЕ СНАБДЯВАНЕТО ПОРАДИ НЕПЛАТЕНА СМЕТКА?	11
19.	ПРИ ВРЕМЕННО ФИНАНСОВО ЗАТРУДНЕНИЕ, КАК МОГА ДА ПРЕДОТВРАТЯ ПРЕКЪСВАНЕТО НА ДОСТАВКАТА НА ПРИРОДЕН ГАЗ ЗА МОЕТО ДОМАКИНСТВО?	12
20.	КАК МОГА ДА НАМАЛЯ МОЕТО ПОТРЕБЛЕНИЕ НА ПРИРОДЕН ГАЗ, ЗА ДА ПЛАЩАМ ПО-НИСКИ СМЕТКИ?	12
21.	ИМА ЛИ ВЪЗМОЖНОСТ ЗА ВЪЗСТАНОВЯВАНЕ НА ДЪЛЖИМИ СУМИ, В СЛУЧАЙ НА НЕВЪЗМОЖНОСТ НА ДОСТАВЧИКА ДА ПОСТИГНЕ ОПРЕДЕЛЕНИТЕ ПОКАЗАТЕЛИ ЗА КАЧЕСТВО НА ДОСТАВКИТЕ?	12
22.	КАКВО ТРЯБВА ДА НАПРАВЯ, АКО ДОСТАВКАТА НА ПРИРОДЕН ГАЗ Е СПРЯНА ИЛИ ИМАМ ТЕХНИЧЕСКИ ВЪПРОСИ ПО ОТНОШЕНИЕ НА ДОСТАВКИТЕ?	13
23.	КЪМ КОГО ДА СЕ ОБЪРНА, АКО МИСЛЯ, ЧЕ МИ Е ДАДЕНА ГРЕШНА ИНФОРМАЦИЯ?	13
24.	КЪДЕ МОГА ДА НАМЕРЯ ИНФОРМАЦИЯ ОТНОСНО ОСНОВАНИЯТА, ДАВАЩИ ПРАВО НА ДОСТАВЧИКА МИ ДА ПРЕКРАТИ ДОГОВОРА?	13
25.	КОЙ НОСИ ОТГОВОРНОСТ ЗА ВРЕДИ, НАСТЪПИЛИ В МОЯ ДОМ ПОРАДИ ПРЕКЪСВАНЕ НА ДОСТАВКИТЕ?	14
26.	ПРИ ВЪЗНИКВАНЕ НА АВАРИИ ИЛИ ЩЕТИ ПО ЕЛЕКТРОЕНЕРГИЙНАТА СИСТЕМА КЪДЕ МОГА ДА НАМЕРЯ ИНФОРМАЦИЯ ЗА ИЗВЪНРЕДНИТЕ МЕРКИ?	14
27.	КАКЪВ Е РЕДЪТ ЗА РАЗГЛЕЖДАНЕ НА ЖАЛБИ НА КЛИЕНТИ? КАКВИ СА ПРОЦЕДУРИТЕ ЗА РЕШАВАНЕ НА СПОРОВЕ? КЪМ КОГО МОГА ДА СЕ ОБЪРНА ЗА ПОМОЩ БЕЗ ДОПЪЛНИТЕЛНИ РАЗХОДИ?	14
28.	ПРИ НЕОБХОДИМОСТ ОТ РЕШАВАНЕ НА СПОР С МОЯ ДОСТАВЧИК ИЛИ ОПЕРАТОР НА МРЕЖАТА ОТ КОЙ НЕЗАВИСИМ ДЪРЖАВЕН ОРГАН БИХ МОГЪЛ ДА ПОИСКАМ СЪДЕЙСТВИЕ БЕЗ ЗАПЛАЩАНЕ?	15
29.	КОЙ ОРГАН Е ОТГОВОРЕН ЗА ЗАЩИТАТА НА ПОТРЕБИТЕЛИТЕ? ИМА ЛИ ПРЕДСТАВИТЕЛСТВО В МОЯТА ОБЩИНА?	15
30.	ИМА ЛИ ДЕФИНИЦИЯ ЗА „УЯЗВИМ“ КЛИЕНТ? НА КАКВИ УСЛОВИЯ ТРЯБВА ДА ОТГОВАРЯМ, ЗА ДА БЪДА СЧИТАН ЗА УЯЗВИМ ПОТРЕБИТЕЛ, КОЙТО МОЖЕ ДА ПОЛУЧАВАМ ЦЕЛЕВИ ПОМОЩИ ЗА ПРИРОДЕН ГАЗ?	15
31.	ИМА ЛИ КОНКРЕТНИ МЕРКИ ЗА РАБОТА С УЯЗВИМИ КЛИЕНТИ?	15
32.	КЪДЕ МОГА ДА ОТКРИЯ ПОВЕЧЕ ИНФОРМАЦИЯ ОТНОСНО МЕРКИТЕ ЗА ЕНЕРГИЙНА ЕФЕКТИВНОСТ В МОЯТА ОБЩИНА?	16
33.	КАКВО Е НЕЛОЯЛНА ТЪРГОВСКА ПРАКТИКА?	16
34.	КАКВО МОГА ДА НАПРАВЯ В СЛУЧАЙ НА НЕЛОЯЛНА ТЪРГОВСКА ПРАКТИКА?	16
35.	КАКВО Е ЗАБЛУЖДАВАЩА ПРАКТИКА НА ПРОДАЖБИ?	16


1. [bookmark: _Toc222492932]ТРЯБВА ЛИ ДА СКЛЮЧА ДОГОВОР, ЗА ДА БЪДА ФИЗИЧЕСКИ ПРИСЪЕДИНЕН КЪМ ГАЗОРАЗПРЕДЕЛИТЕЛНАТА МРЕЖА И КОЕ ДРУЖЕСТВО ОСЪЩЕСТВЯВА ТАКАВА ДЕЙНОСТ В МОЕТО НАСЕЛЕНО МЯСТО?
Тъй като газоразпределителната мрежа е тръбопроводна, доставчикът се определя от лицензионната територия (общината), в която се намира имотът ви. За справка можете да проверите на сайта на КЕВР (Комисия за енергийно и водно регулиране), в раздел „Газоразпределителни дружества“: https://www.dker.bg/bg/priroden-gaz/tseni-4/gazorazpredelitelni-druzhestva.html 
Присъединяването към газоразпределителните мрежи се извършва по ред, определен в Наредба № 4 от 5.11.2013 г., а именно: процедурата започва с подаването на Заявление за присъединяване към газоразпределителна мрежа, придружено с документи по приложение. „КАМЕНО-ГАЗ” ЕООД извършва проучване за присъединяване и изготвя писмено становище за условията по присъединяването или писмен мотивиран отказ. Процедурата завършва със сключването на писмен Договор за присъединяване с подробно описание на условията за присъединяване между „КАМЕНО-ГАЗ” ЕООД, в качеството му на оператор на газоразпределителната мрежа за територията на община Камено въз основа на Лицензия № Л-143-12/27.04.2009 г., издадена от КЕВР и Клиента.
Можете да се обърнете към клиентския център на „КАМЕНО-ГАЗ” ЕООД, с адрес: град Камено 8120, ул. “Максим Горки” № 1б, където ще получите подробна информация за етапите, които следва да се предприемат.
2. [bookmark: _Toc222492933]КЪДЕ МОГА ДА НАМЕРЯ ПЪЛНА ИНФОРМАЦИЯ ОТНОСНО УСЛОВИЯТА ЗА СКЛЮЧВАНЕ НА ДОГОВОР ЗА ДОСТАВКА НА ПРИРОДЕН ГАЗ С „КАМЕНО-ГАЗ” ЕООД?
Съгласно Закона за енергетиката „КАМЕНО-ГАЗ” ЕООД осъществява своята дейност като краен снабдител и като оператор на газоразпределителна мрежа при публично известни Общи условия, които се изготвят от „КАМЕНО-ГАЗ” ЕООД и се одобряват от КЕВР: Общи условия на договорите за пренос на природен газ по газоразпределителната мрежа и Общи условия на договорите за доставка на природен газ от краен снабдител. Тези Общи условия са достъпни на интернет страницата на „КАМЕНО-ГАЗ” ЕООД: www.kameno-gaz.com, в клиентския център на „КАМЕНО-ГАЗ” ЕООД, както и на страницата на КЕВР https://www.dker.bg/bg/priroden-gaz/obschi-usloviya-4.html 
Приемането на нови и промяната на ободрените вече Общи условия подлежат на публично обсъждане. След одобряването им от КЕВР се публикуват в местни ежедневници, потребителските центрове на дружеството и в сайта на Комисията.
3. [bookmark: _Toc222492934]КАКВИ СА МОИТЕ ПРАВА КАТО КЛИЕНТ, КОЙТО КУПУВА ПРИРОДЕН ГАЗ?
Като Клиент, присъединен към газоразпределителната мрежа на „КАМЕНО-ГАЗ” ЕООД, имате право:
1) да получавате доставки на природен газ за битови и небитови нужди при спазване на принципите на публичност, равнопоставеност и прозрачност, в съответствие с изискванията на действащото законодателство;
2) имате право на информация относно цените на природния газ, прозрачни и публично оповестени, както и за начина на тяхното образуване;
3) имате право на информация за потреблението си, показанията на уреда за търговско мерене;
4) имате право на непрекъснато и качествено газоснабдяване, съгласно утвърдените показатели;
5) да направите възражения при неправилно издадени платежни документи;
6) да подадете сигнали, жалби и предложения до „КАМЕНО-ГАЗ” ЕООД, свързани с прилагането на Общи условия по договорите за пренос и/или доставка на природен газ от краен снабдител;
7) да смените „КАМЕНО-ГАЗ” ЕООД като доставчик на природен газ по свое желание, без това да е свързано с допълнителни плащания и такси;
8) да поискате временно прекъсване на подаването на природен газ.
Повече информация относно правата си като Клиент, можете да намерите в Общите условия на договорите за пренос на природен газ по газоразпределителната мрежа и Общите условия на договорите за доставка на природен газ от краен снабдител, изготвени от „КАМЕНО-ГАЗ” ЕООД и одобрени от КЕВР. Тези общи условия са достъпни на интернет страницата на „КАМЕНО-ГАЗ” ЕООД: www.kameno-gaz.com, както и в клиентския център на „КАМЕНО-ГАЗ” ЕООД.
Информация можете да получите същото така от интернет страницата на КЕВР: https://www.dker.bg/bg/priroden-gaz/litsenzii-5.html; Комисия за защита на потребителите (КЗП), специализиран държавен орган: https://kzp.bg/ и от потребителски организации - например: Българска национална асоциация „Активни потребители“: https://www.ngobg.info/, Сдружение за правна помощ на потребителите: https://zastitanapotrebitelite.com/ и др.
4. [bookmark: _Toc222492935]КАКВИ СА ОСНОВНИТЕ ПРАВИЛА ЗА ПРЕКРАТЯВАНЕ НА МОЯ ДОГОВОР ПРИ ПРЕМЕСТВАНЕ НА НОВ АДРЕС ИЛИ ОТДАВАНЕ ПОД НАЕМ НА ЖИЛИЩЕТО? 
Съгласно Закона за енергетиката, „КАМЕНО-ГАЗ” ЕООД осъществява своята дейност като краен снабдител и като оператор на газоразпределителна мрежа при публично известни общи условия. Тези Общи условия се изготвят от „КАМЕНО-ГАЗ” ЕООД и се одобряват от КЕВР.
Тези договори предвиждат възможност за прекратяване на Договора при промяна на собствеността или на вещното право на ползване или Клиента напуска семейното жилище по силата на официален документ или при промяна на наемното правоотношение чрез Заявление за откриване, промяна или закриване на партида на нова партида в 30 (тридесет) дневен срок до „КАМЕНО-ГАЗ” ЕООД.
5. [bookmark: _Toc222492936]КОИ ОРГАНИЗАЦИИ ИЛИ ОРГАНИ МОГАТ ДА МИ ПОМОГНАТ, ЗА ДА НАУЧА ПОВЕЧЕ ЗА СМЯНАТА НА ДОСТАВЧИКА НА ПРИРОДЕН ГАЗ?
Съгласно чл. 180 от Закона за енергетиката всеки Клиент, присъединен към газопреносна и/или газоразпределителна и затворена газоразпределителна мрежа, има право да избира доставчик на природен газ, независимо от това в коя държава е регистриран доставчикът, доколкото доставчикът спазва правилата за търговия с природен газ и изискванията за сигурността на доставките. Операторът на мрежата, чрез съответните промени в договорите за пренос, отразява смяната на доставчика до три седмици след получаване на писменото искане на Клиента. Смяната на доставчика при спазване на договорните условия не е съпроводена с допълнителни задължения за Клиента.
Към настоящия момент „КАМЕНО-ГАЗ” ЕООД осъществява дейност като краен снабдител на природен газ за обособената територия на община Камено въз основа на Лицензия № Л-143-12/27.04.2009 г., издадена от КЕВР.
За тази територия няма друг лицензиран краен снабдител.
За справка можете да проверите на сайта на КЕВР, в раздел „Газоразпределителни дружества“: https://www.dker.bg/bg/priroden-gaz/tseni-4/gazorazpredelitelni-druzhestva.html 
6. [bookmark: _Toc222492937]ЩЕ МИ БЪДАТ ЛИ ИЗИСКВАНИ ДЕПОЗИТИ И ТАКСИ ЗА ПРИСЪЕДИНЯВАНЕ? КЪДЕ МОГА ДА НАУЧА ПОВЕЧЕ ЗА ТЯХ?
При присъединяване на обект към газоразпределителната мрежа се заплаща такса за присъединяване. Таксата е еднократна, одобрена е от КЕВР и се заплаща при подписване на Договора за присъединяване. Таксите за присъединяване на съответните газоразпределителни дружества са публикувани на интернет страницата на КЕВР:
https://www.dker.bg/uploads/2026/Tabl_t6_Ceni_prisaediniavane_300126.pdf 
Информация също можете да получите в клиентския център и на страницата на „КАМЕНО-ГАЗ” ЕООД: www.kameno-gaz.com.
7. [bookmark: _Toc222492938]ИМА ЛИ ВЪЗМОЖНОСТ ОТ ПРОМЯНА НА ЦЕНАТА НА ПРИРОДНИЯ ГАЗ ПРЕЗ ПЕРИОДА НА ДОГОВОРА И СЪЩЕСТВУВА ЛИ РИСК ОТ НЕЙНОТО СЪЩЕСТВЕНО УВЕЛИЧЕНИЕ?
Цената на природния газ за крайните Клиенти на „КАМЕНО-ГАЗ” ЕООД се регулира от КЕВР, която гарантира защита на крайните Клиенти от съществено увеличаване на цената.
8. [bookmark: _Toc222492939]КЪДЕ МОГА ДА НАМЕРЯ ИНФОРМАЦИЯ ЗА НАЧИНИТЕ НА ПЛАЩАНЕ?
Информация относно начините на плащане се съдържа в Общите условия на договорите за доставка на природен газ от краен снабдител, изготвени от „КАМЕНО-ГАЗ” ЕООД и одобрени от КЕВР. Тези общи условия са достъпни на интернет страницата на „КАМЕНО-ГАЗ” ЕООД: www.kameno-gaz.com, както и в клиентския център на „КАМЕНО-ГАЗ” ЕООД.
Информация се съдържа и във фактурата, която получавате за Вашето потребление.
9. [bookmark: _Toc222492940]КАКВА МИНИМУМ ИНФОРМАЦИЯ ТРЯБВА ДА БЪДЕ ПРЕДОСТАВЕНА ВЪВ ФАКТУРАТА?
Съдържанието на издаваните от „КАМЕНО-ГАЗ” ЕООД фактури включват следната информация:
а) показанията на средството за търговско измерване; 
б) показанията на средството за търговско измерване за предходния отчетен период,
в) действителната консумация за отчетния период;
г) данни за номера на измервателния уред;
д) дължимия данък върху добавената стойност (ДДС) 
е) разбивка на цената по компоненти, ако такива са утвърдени;
ж) приспаднатото авансово плащане;
з) единичната цена;
к) дължимата сума;
л) срок и начин на плащането на дължимата сума;
м) датата на прекъсване на доставката, в случай на неплащането на дължимата сума;
н) номера на банковата сметка и адреса на „КАМЕНО-ГАЗ” ЕООД
10. [bookmark: _Toc222492941]КЪМ КОГО МОГА ДА СЕ ОБЪРНА, АКО ФАКТУРАТА МИ НЕ СЪДЪРЖА МИНИМУМА ОТ ИНФОРМАЦИЯ?
Можете да се обърнете към „КАМЕНО-ГАЗ” ЕООД като подадете жалба или сигнал по реда на глава ХII от Общите условия на договорите за доставка на природен газ от краен снабдител, изготвени от „КАМЕНО-ГАЗ” ЕООД и одобрени от КЕВР. Тези общи условия са достъпни на интернет страницата на „КАМЕНО-ГАЗ” ЕООД: www.kameno-gaz.com, както и в клиентските центрове на „КАМЕНО-ГАЗ” ЕООД.
В случай че не сте удовлетворен от отговора и предприетите мерки от страна на „КАМЕНО-ГАЗ” ЕООД, можете да подадете жалба до КЕВР по реда на Закона за енергетиката. Повече информация в тази връзка можете да откриете на интернет страницата на КЕВР: https://www.dker.bg/bg/kontakti.html - Консултации по жалби - jalbi_gas@dker.bg за природен газ.
11. [bookmark: _Toc222492942]КЪДЕ МОГА ДА ПОЛУЧА ИНФОРМАЦИЯ ОТНОСНО КОНСУМИРАНИТЕ ОТ МЕН КОЛИЧЕСТВА ПРИРОДЕН ГАЗ ЗА ДАДЕН ПЕРИОД: ЗА ГОДИНА, ЗА МЕСЕЦ?
Такава информация можете да получите в клиентския център на „КАМЕНО-ГАЗ” ЕООД.
12. [bookmark: _Toc222492943]ИМА ЛИ МАКСИМАЛЕН ПЕРИОД, ЗА КОЙТО МОЯТ ДОСТАВЧИК ТРЯБВА ДА ПРЕДОСТАВЯ ДАННИ ЗА КОНСУМАЦИЯТА МИ?
„КАМЕНО-ГАЗ” ЕООД предоставя данни за месечната и/или годишна консумация на природен газ на своите крайни Клиенти при писмено поискване от тях - за период до 36 (тридесет и шест) месеца назад.
13. [bookmark: _Toc222492944]КОГА И КАК СЕ ОТЧИТА МОЕТО СРЕДСТВО ЗА ТЪРГОВСКО ИЗМЕРВАНЕ?
Измерването и отчитането на количеството пренесен природен газ се извършва чрез намиращите се непосредствено преди мястото на доставка средства за търговско измерване (СТИ), собственост на „КАМЕНО-ГАЗ” ЕООД, вписани в Държавния регистър на одобрените в страната средства за измерване и отговарящи на Закона за измерванията, а именно:
1) Отчитане на небитови потребители - ежемесечно в първия работен ден след изтичане на месеца, като се съставя месечен акт;
2) Отчитане на средствата за търговско мерене на битови потребители става съгласно Общите условия на „КАМЕНО-ГАЗ” ЕООД, като се съставя месечен акт, а именно:
а) ежемесечно отчитане - първия работен ден след изтичане на месеца;
б) тримесечно отчитане - първия работен ден от новото тримесечие.
Отчитането на уредите за търговско мерене се отчитат от служители на „КАМЕНО-ГАЗ” ЕООД в присъствието на Клиента или негов представител, като отчетените показания се записват в Дневници за отчитане, проверяват се и се въвеждат в специална програма за издаване на фактури. 
Показанията на СТИ се установяват с двустранно подписани протоколи, в съответствие с договореното между страните в писмените договори. Месечният акт се съставя в първия работен ден след изтичане на месеца от представители на двете страни в офиса на „КАМЕНО-ГАЗ” ЕООД с адрес гр. Камено, ул. „Максим Горки“ 1б.
Освен тези отчитания „КАМЕНО-ГАЗ” ЕООД може да извършва и междинни отчитания по молба на Клиента при прекъсване на консумацията за определен период от време или контролни отчитания за технологични нужди.
14. [bookmark: _Toc222492945]КАКВИ ДЕЙСТВИЯ ТРЯБВА ДА ПРЕДПРИЕМА, АКО ИМАМ СЪМНЕНИЯ ЗА ТОЧНОСТТА НА ОТЧИТАНЕ НА ИЗМЕРВАТЕЛНИЯ УРЕД?
Следва да се обърнете към газоразпределителното дружество като имате право да поискате проверка на уреда за търговско измерване на консумирания природен газ. В случай, че уредът се окаже неизправен, разходите са за сметка на газоразпределителното дружество. В случай, че се окаже изправен, разходите са за сметка на Клиента.
15. [bookmark: _Toc222492946]КАК СЕ ФОРМИРА СТОЙНОСТТА ЗА ПЛАЩАНЕ ВЪВ ФАКТУРАТА МИ? КАКВИ СА ПРАВИЛАТА ЗА ИЗЧИСЛЯВАНЕ, ИЗПОЛЗВАНИ ОТ „КАМЕНО-ГАЗ” ЕООД?
Цените за продажба на природен газ от лицензираните крайни снабдители в България се формира като сбор от няколко основни компонента: цената на суровината (доставяна от „Булгаргаз“ ЕАД), такси за пренос през мрежата на „Булгартрансгаз“, разпределение по газоразпределителната мрежа на „КАМЕНО-ГАЗ” ЕООД, цена за снабдяване и акциз/ДДС. Регулаторът (КЕВР) одобрява цената на „Булгаргаз“ ЕАД на база среднопретеглена стойност от внос, местен добив и запаси.
„КАМЕНО-ГАЗ” ЕООД доставя природния газ на своите крайни Клиенти по цени, одобрени от КЕВР, като крайната цена се определя като сбор от следните основни елементи на ценообразуването, които включват:
1) Цена без ДДС на обществения доставчик („Булгаргаз“ ЕАД): цената на самия природен газ като продукт, определена от КЕВР, която включва разходите за внос и добив, определена от КЕВР за съответния период и еднаква за всички потребители;
2) Цена без ДДС за пренос (високо налягане) на „Булгартрансгаз“ ЕАД: разходи за транспортиране на газа от „Булгартрансгаз“ ЕАД до ГРМ на „КАМЕНО-ГАЗ” ЕООД;
3) Цена без ДДС за разпределение (средно/ниско налягане) на „КАМЕНО-ГАЗ” ЕООД, която е различна за различните групи потребители: разход на „КАМЕНО-ГАЗ” ЕООД за пренос по ГРМ на дружеството до крайния Клиент;
4) Цена без ДДС на „КАМЕНО-ГАЗ” ЕООД, която е различна за различните групи потребители, за снабдяване с природен газ;
5) Акцизна ставка върху енергийни продукти, определена от Закон за акцизите и данъчните складове (ЗАДС), различна за различните групи потребители;
6) Данък добавена стойност в размер на 20% върху сбора на всички гореизброени цени. 
Информация за цените за различните лицензии и цените на обществения доставчик може да намерите на страницата на КЕВР - https://www.dker.bg/bg/priroden-gaz/tseni-8.html 
16. [bookmark: _Toc222492947]АКО НЕ ИЗВЪРША НЕОБХОДИМОТО ПЛАЩАНЕ В УКАЗАНИЯ СРОК В УВЕДОМЛЕНИЕТО, КАКВО ЩЕ ПОСЛЕДВА? 
Доставката на природен газ може да бъде спряна!
“КАМЕНО-ГАЗ” ЕООД може след 3 (три) дневно Уведомление да ограничи или да спре подаването на природен газ, включително когато Клиентът е изпаднал в забава за заплащане на дължимите суми с повече от 5 (пет) дни. В последния случай, ако съответният Клиент в указания в уведомлението срок не заплати дължимите от него суми за потребен природен газ, доставката на природен газ се прекратява след 08:00 часа на деня, следващ датата посочена в уведомлението за спиране на газоподаването. Подаването на природния газ се възстановява в срок до края на следващия работен ден след заплащане на такса за повторно включване, на всички дължими суми, включително обезщетенията и неустойките и всички разходи, направени от “КАМЕНО-ГАЗ” ЕООД по възстановяване на доставката.
По отношение на Уязвимите клиенти може да се договори разсрочване на вече натрупани и непогасени задължения от текущия отоплителен сезон чрез сключване на Споразумение, на базата на което, „КАМЕНО-ГАЗ” ЕООД няма право да прекъсне доставката на природен газ за сумите, за които е договорено разсрочването, при спазване на сроковете по погасителния план от страна на Уязвимия клиент. Договарянето на разсрочено плащане на вече натрупани, непогасени задължения, не освобождава Уязвимия клиент от задължението да заплаща текущите си задължения.
При непостигане на съгласие за разсрочване на дължимите плащания за потребеното количество природен газ и неподписване на споразумение за това, „КАМЕНО-ГАЗ” ЕООД може да прекъсне доставката на природен газ в срок от 30 (тридесет) дни от датата на издаване на фактурата за дължими плащания. Тази информация се включва в съдържанието на фактурите, издавани на Уязвимите клиенти. Възстановяването на доставката на природен газ се извършва от „КАМЕНО-ГАЗ” ЕООД по писмено искане на Клиента в срок до 2 (два) работни дни след заплащане на дължимите суми безвъзмездно от „КАМЕНО-ГАЗ” ЕООД.
17. [bookmark: _Toc222492948]КАК МОГА ДА СЕ ПРЕДПАЗЯ ОТ СПИРАНЕ НА ДОСТАВКАТА НА ПРИРОДЕН ГАЗ, АКО НЕ СЪМ СИ ЗАПЛАТИЛ СВОЯТА СМЕТКА?
Можете да предотвратите спирането на доставката като бъдат заплатени всички дължими суми, таксата за повторно включване, сумите по обезщетенията и неустойките и всички разходи, направени от “КАМЕНО-ГАЗ” ЕООД по възстановяване на доставката в срока на уведомлението, изпратено до Вас от „КАМЕНО-ГАЗ” ЕООД.
18. [bookmark: _Toc222492949]КАКВИ СТЪПКИ ТРЯБВА ДА ПРЕДПРИЕМЕ ДОСТАВЧИКА ПРЕДИ ДА ПРЕКЪСНЕ СНАБДЯВАНЕТО ПОРАДИ НЕПЛАТЕНА СМЕТКА?
“КАМЕНО-ГАЗ” ЕООД може след 3 (три) дневно Уведомление да ограничи или да спре подаването на природен газ, включително когато Клиентът е изпаднал в забава за заплащане на дължимите суми с повече от 5 (пет) дни. В последния случай, ако съответният Клиент в указания в уведомлението срок не заплати дължимите от него суми за потребен природен газ, доставката на природен газ се прекратява след 08:00 часа на деня, следващ датата посочена в уведомлението за спиране на газоподаването. Подаването на природния газ се възстановява в срок до края на следващия работен ден след заплащане на такса за повторно включване, на всички дължими суми, включително обезщетенията и неустойките и всички разходи, направени от “КАМЕНО-ГАЗ” ЕООД по възстановяване на доставката.
19. [bookmark: _Toc222492950]ПРИ ВРЕМЕННО ФИНАНСОВО ЗАТРУДНЕНИЕ, КАК МОГА ДА ПРЕДОТВРАТЯ ПРЕКЪСВАНЕТО НА ДОСТАВКАТА НА ПРИРОДЕН ГАЗ ЗА МОЕТО ДОМАКИНСТВО?
“КАМЕНО-ГАЗ” ЕООД предлага на своите Клиенти възможност за разсрочено плащане.
20. [bookmark: _Toc222492951]КАК МОГА ДА НАМАЛЯ МОЕТО ПОТРЕБЛЕНИЕ НА ПРИРОДЕН ГАЗ, ЗА ДА ПЛАЩАМ ПО-НИСКИ СМЕТКИ?
С цел намаляване на сметките си за енергия като цяло можете да предприемете мерки:
1) да подобрите енергийната ефективност на Вашето жилище като подмяна на дограма, поставяне на подходяща изолация;
2) да обърнете внимание на енергийната ефективност на уредите, които използвате, като се ориентирате към уреди от по-висок енергиен клас. От значение е и въпросът, дали уредите, които използвате са подходящи за помещенията, които отоплявате с тях.
21. [bookmark: _Toc222492952]ИМА ЛИ ВЪЗМОЖНОСТ ЗА ВЪЗСТАНОВЯВАНЕ НА ДЪЛЖИМИ СУМИ, В СЛУЧАЙ НА НЕВЪЗМОЖНОСТ НА ДОСТАВЧИКА ДА ПОСТИГНЕ ОПРЕДЕЛЕНИТЕ ПОКАЗАТЕЛИ ЗА КАЧЕСТВО НА ДОСТАВКИТЕ?
„КАМЕНО-ГАЗ” ЕООД осигурява непрекъснато, сигурно и качествено снабдяване с природен газ на своите Клиенти, съгласно „Показатели за качество на газоснабдяването”, приети с Решение на Комисията за енергийно и водно регулиране и определени по следните групи показатели:
1) осигуряване на необходимите количества природен газ при крайните Клиенти със съответното качество по сертификат на Булгаргаз ЕАД;
2) сигурност, непрекъснатост и ефективност на газоснабдяването;
3) качество на търговската услуга.
При получаване на писмено искане от Клиент за проверка на качеството на природния газ, „КАМЕНО-ГАЗ” ЕООД е длъжно да започне проверката в срок до 5 (пет) работни дни. Проверката трябва да бъде извършена с необходима продължителност и по начин, позволяващ достоверно установяване на стойностите на съответните показатели. „КАМЕНО-ГАЗ” ЕООД предоставя на Клиента екземпляр от констативния протокол с резултатите от проверката. 
При установяване на отклонения от нормираните показатели, „КАМЕНО-ГАЗ” ЕООД предприема организационни и технически мерки за подобряването им, за което писмено уведомява Клиента, в срок до 30 (тридесет) дни от констатацията. В случай, че резултатите от проверката покажат, че няма отклонения, разходите за проверката са за сметка на Клиента.
В случай на суми, дължими от „КАМЕНО-ГАЗ” ЕООД на Клиент, поради неспазване на изискванията за качество на договорените услуги, включително поради неточно или забавено фактуриране, то съответните суми се възстановяват или прихващат от следващо плащане, в зависимост от желанието на Клиента, което трябва да бъде изразено писмено. В случай, че Клиентът не изрази изрично желание, то сумите се прихващат от следващо плащане.
При доставка на природен газ с качествени показатели и параметри, различни от договорените, цената се преизчислява пропорционално на договорената калоричност.
След преминаване на природния газ през мястото на доставка, отговорността и риска от случайно погиване или увреждане качествата на природния газ преминават от „КАМЕНО-ГАЗ” ЕООД към Клиента.
Информацията се съдържа в Общите условия на договорите за пренос на природен газ по газоразпределителната мрежа и Общите условия на договорите за доставка на природен газ от краен снабдител. Тези общи условия са достъпни на интернет страницата на „КАМЕНО-ГАЗ” ЕООД: www.kameno-gaz.com, в клиентския център на „КАМЕНО-ГАЗ” ЕООД, както и от интернет страницата на КЕВР: https://www.dker.bg/bg/priroden-gaz/obschi-usloviya-4.html 
22. [bookmark: _Toc222492953]КАКВО ТРЯБВА ДА НАПРАВЯ, АКО ДОСТАВКАТА НА ПРИРОДЕН ГАЗ Е СПРЯНА ИЛИ ИМАМ ТЕХНИЧЕСКИ ВЪПРОСИ ПО ОТНОШЕНИЕ НА ДОСТАВКИТЕ?
Осведомете се за причините за спирането на доставката на Служебен телефон: +359 5515/ 2021, 2130 на „КАМЕНО-ГАЗ” ЕООД или на място в клиентския център. Така ще получите и информация за причината за спирането на доставката на природен газ до Вашия имот и дали Вие трябва да направите нещо в тази връзка.
23. [bookmark: _Toc222492954]КЪМ КОГО ДА СЕ ОБЪРНА, АКО МИСЛЯ, ЧЕ МИ Е ДАДЕНА ГРЕШНА ИНФОРМАЦИЯ?
Необходимо е да се обърнете към „КАМЕНО-ГАЗ” ЕООД за изясняване на случая.
Ако не сте удовлетворен от реакцията и предприетите действия от страна на „КАМЕНО-ГАЗ” ЕООД, можете да се обърнете към КЗП или КЕВР.
24. [bookmark: _Toc222492955]КЪДЕ МОГА ДА НАМЕРЯ ИНФОРМАЦИЯ ОТНОСНО ОСНОВАНИЯТА, ДАВАЩИ ПРАВО НА ДОСТАВЧИКА МИ ДА ПРЕКРАТИ ДОГОВОРА?
Информацията се съдържа в Общите условия на договорите за пренос на природен газ по газоразпределителната мрежа и Общите условия на договорите за доставка на природен газ от краен снабдител. Тези общи условия са достъпни на интернет страницата на „КАМЕНО-ГАЗ” ЕООД: www.kameno-gaz.com, в клиентския център на „КАМЕНО-ГАЗ” ЕООД. както и от интернет страницата на КЕВР: https://www.dker.bg/bg/priroden-gaz/obschi-usloviya-4.html
25. [bookmark: _Toc222492956]КОЙ НОСИ ОТГОВОРНОСТ ЗА ВРЕДИ, НАСТЪПИЛИ В МОЯ ДОМ ПОРАДИ ПРЕКЪСВАНЕ НА ДОСТАВКИТЕ?
Пострадалата страна е длъжна в едноседмичен срок писмено да уведоми другата страна в случаите, когато е претърпяла вреда от действие или бездействие на другата страна, освен в случай на отговорност на Клиента за неплащане на дължими суми.
„КАМЕНО-ГАЗ” ЕООД отговаря за вреди само в случаи, ако прекъсването е поради причина, дължаща се на действие или бездействие на „КАМЕНО-ГАЗ” ЕООД.
26. [bookmark: _Toc222492957]ПРИ ВЪЗНИКВАНЕ НА АВАРИИ ИЛИ ЩЕТИ ПО ЕЛЕКТРОЕНЕРГИЙНАТА СИСТЕМА, КЪДЕ МОГА ДА НАМЕРЯ ИНФОРМАЦИЯ ЗА ПРЕДПРИЕТИТЕ ИЗВЪНРЕДНИ МЕРКИ?
Съгласно Наредба №10 от 09.06.2004 г. за реда за въвеждане на ограничителен режим, временно прекъсване или ограничаване на производството или снабдяването с електрическа енергия, топлинна енергия и природен газ в случаи на кризисни и извънредни ситуации може да бъде въведен ограничителен режим, както и въвеждане на временно прекъсване или ограничаване на снабдяването с природен газ, с цел гарантиране на безопасността на гражданите, околната среда, националните интереси и сигурността на енергийните системи.
За времето на действието на тези мерки, “КАМЕНО-ГАЗ” ЕООД не носи отговорност за недоставен природен газ или доставен такъв, но с понижено качество.
Ограничителният режим за снабдяване с природен газ се въвежда по предварително изготвен и обявен график със Заповед на Министъра на енергетиката за територията на цялата страна и от Кмета за територията на съответната община за снабдяване, след съгласуване с Министъра на енергетиката.
Въвеждането на ограничителния режим се обявява от Министъра на енергетиката или от Кмета на общината чрез средствата за масово осведомяване. 
Съобщението съдържа:
1) датата и началния час на въвеждането на ограничителния режим;
2) продължителността на ограничителния режим;
3) причината за въвеждане на ограничителния режим;
4) начина за осъществяването на ограничителния режим;
5) графика на ограничителния режим.
В случай на въведен ограничителен режим информация може да намерите също на интернет страницата на „КАМЕНО-ГАЗ” ЕООД и на място в клиентския център.
„КАМЕНО-ГАЗ” ЕООД има план за действия при ограничителен режим и има готовност да действа в такива ситуации.
27. [bookmark: _Toc222492958]КАКЪВ Е РЕДЪТ ЗА РАЗГЛЕЖДАНЕ НА ЖАЛБИ НА КЛИЕНТИ? КАКВИ СА ПРОЦЕДУРИТЕ ЗА РЕШАВАНЕ НА СПОРОВЕ? КЪМ КОГО МОГА ДА СЕ ОБЪРНА ЗА ПОМОЩ БЕЗ ДОПЪЛНИТЕЛНИ РАЗХОДИ?
Редът за подаване и разглеждане на възражения под формата на жалба срещу действия на “КАМЕНО-ГАЗ”ЕООД от Клиенти и решаване на спорове са подробно разписани в Общите условия на договорите за пренос на природен газ по газоразпределителната мрежа, Общите условия на договорите за доставка на природен газ от краен снабдител и Правилата за работа с потребителите и са достъпни на интернет страницата и в клиентския център на „КАМЕНО-ГАЗ” ЕООД.
В случай, че не сте удовлетворен от отговора и предприетите мерки от „КАМЕНО-ГАЗ” ЕООД, имате право да подадете жалба до КЕВР, в съответствие със закона за енергетиката (ЗЕ) и Наредба № 3 от 21.03.2013 г. за лицензиране на дейностите в енергетиката, както и до КЕВР: https://www.dker.bg/bg/kontakti.html - Консултации по жалби; КЗП: https://kzp.bg/.
28. [bookmark: _Toc222492959]ПРИ НЕОБХОДИМОСТ ОТ РЕШАВАНЕ НА СПОР С МОЯ ДОСТАВЧИК ИЛИ ОПЕРАТОР НА МРЕЖАТА ОТ КОЙ НЕЗАВИСИМ ДЪРЖАВЕН ОРГАН БИХ МОГЪЛ ДА ПОИСКАМ СЪДЕЙСТВИЕ БЕЗ ЗАПЛАЩАНЕ?
Можете да се обърнете към КЕВР по реда на Закона за енергетиката.
29. [bookmark: _Toc222492960]КОЙ ОРГАН Е ОТГОВОРЕН ЗА ЗАЩИТАТА НА ПОТРЕБИТЕЛИТЕ? ИМА ЛИ ПРЕДСТАВИТЕЛСТВО В МОЯТА ОБЩИНА?
Комисията за защита на потребителите (КЗП) е държавният орган, отговорен за защита на потребителите. Централата му се намира в гр. София. Подаването на жалба/сигнал може да стане в представителството на КЗП в гр. Бургас, пл. „Гаров” 18 и 18А, както и чрез Електронната форма през интернет страницата на КЗП: https://kzp.bg/
30. [bookmark: _Toc222492961]ИМА ЛИ ДЕФИНИЦИЯ ЗА „УЯЗВИМ“ КЛИЕНТ? НА КАКВИ УСЛОВИЯ ТРЯБВА ДА ОТГОВАРЯМ, ЗА ДА БЪДА СЧИТАН ЗА УЯЗВИМ ПОТРЕБИТЕЛ, КОЙТО МОЖЕ ДА ПОЛУЧАВАМ ЦЕЛЕВИ ПОМОЩИ ЗА ПРИРОДЕН ГАЗ?
Да, предвидено е Уязвими клиенти са битови клиенти, които използват природен газ за битови нужди и получават целеви помощи за природен газ, съгласно Закона за социалното подпомагане и подзаконовите нормативни актове по прилагането му. Клиенти, които получават целеви помощи за друг вид отопление (топлоенергия, електроенергия или твърдо гориво) не влизат в обхвата на Общите условия на договорите за пренос на природен газ по газоразпределителната мрежа и Общите условия на договорите за доставка на природен газ от краен снабдител. За конкретна информация можете да се обърнете към териториалните поделения на Агенцията за социално подпомагане http://www.asp.government.bg/
31. [bookmark: _Toc222492962]ИМА ЛИ КОНКРЕТНИ МЕРКИ ЗА РАБОТА С УЯЗВИМИ КЛИЕНТИ?
В Общите условия на договорите за пренос на природен газ по газоразпределителната мрежа и Общите условия на договорите за доставка на природен газ от краен снабдител на „КАМЕНО-ГАЗ” ЕООД Уязвими клиенти, имат установени права като:
1) могат да получат еднократно в рамките на една календарна година безплатна справка за потреблението си за изминал период от време, но за не повече от 36 (тридесет и шест) месеца назад от датата на подаване на Заявлението от Клиента;
2) имат право да поискат разсрочване на вече натрупани и непогасени задължения от текущия отоплителен сезон чрез сключване на Споразумение, на базата на което „КАМЕНО-ГАЗ” ЕООД няма право да прекъсне доставката на природен газ за сумите, за които е договорено разсрочването, при спазване на сроковете по погасителния план от страна на Уязвимия клиент. Договарянето на разсрочено плащане на вече натрупани, непогасени задължения, не освобождава Уязвимия клиент от задължението да заплаща текущите си задължения;
3) имат право на приоритетно обслужване при гарантиране сигурността на доставките в случай на кризисни ситуации
32. [bookmark: _Toc222492963]КЪДЕ МОГА ДА ОТКРИЯ ПОВЕЧЕ ИНФОРМАЦИЯ ОТНОСНО МЕРКИТЕ ЗА ЕНЕРГИЙНА ЕФЕКТИВНОСТ В МОЯТА ОБЩИНА?
Такава информация можете да намерите на интернет страниците на общинската администрация, на която е публикувана информация относно програмни документи с планирани мерки по енергийна ефективност, проектите за повишаване на енергийна ефективност и др.
За повече информация може да потърсите в сайта на Община Камено - нормативни документи и административни актове – Програми: https://www.kameno.bg/bg/programs. 
33. [bookmark: _Toc222492964]КАКВО Е НЕЛОЯЛНА ТЪРГОВСКА ПРАКТИКА?
Търговска практика, свързана с предлагането на стоки или услуги е нелоялна, ако противоречи на изискването за добросъвестност и професионална компетентност и ако променя или е възможно да промени съществено икономическото поведение на средния потребител, когото засяга или към когото е насочена, или на средния член от групата потребители, когато търговската практика е насочена към определена група потребители.
Изчерпателна информация в тази връзка можете да намерите в Закона за защита на потребителите и КЗП - на място или от интернет страницата на КЗП: https://kzp.bg/
34. [bookmark: _Toc222492965]КАКВО МОГА ДА НАПРАВЯ В СЛУЧАЙ НА НЕЛОЯЛНА ТЪРГОВСКА ПРАКТИКА?
Можете да се обърнете към Комисията за защита на потребителите. Повече информация можете да получите от интернет страницата на КЗП: https://kzp.bg/
35. [bookmark: _Toc222492966]КАКВО Е ЗАБЛУЖДАВАЩА ПРАКТИКА НА ПРОДАЖБИ?
Търговска практика е заблуждаваща, когато съдържа невярна информация и следователно е подвеждаща или когато по някакъв начин, включително чрез цялостното ѝ представяне, заблуждава или е в състояние да въведе в заблуждение средния потребител, дори и ако представената информация е фактически точна относно някое от обстоятелствата, посочени по-долу, и има за резултат или е възможно да има за резултат вземането на търговско решение, което той не би взел без използването на търговската практика:
1) съществуването или естеството на стоката или услугата;
2) основните характеристики на стоката или услугата като: наличност, преимущества, рисковете, които тя съдържа, изработка, състав, допълнителни части към стоката или услугата, извънгаранционно обслужване, разглеждане на жалби на потребителите, начин и дата на производство или на представяне на стоката или услугата, доставка, годност за употреба, използването ѝ, количество, спецификация, географски или търговски произход, резултатите, които могат да се очакват от нейната употреба, или резултатите и съществените характеристики от извършените изпитвания или проверки на стоката или услугата)
3) обхват на задълженията на търговеца, мотивите за използване на търговската практика и естеството на процеса на продажба, както и всяко твърдение или символ, които дават основание да се смята, че търговецът или стоката и услугата са обект на спонсорство или на друга форма на пряка или непряка подкрепа,
4) цената или начина на нейното изчисляване, или съществуването на специфично предимство по отношение на цената;
5) необходимостта от предоставяне на допълнителна услуга, резервна част, от замяна или ремонт на стоката;
6) вида, статуса и правата на търговеца или на неговия представител като: трите имена, номера на документ за самоличност и постоянния адрес на физическите лица и наименованието, единния идентификационен код, адреса на управление и правно-организационната форма на юридическите лица, неговото имущество, квалификация, разрешение за извършване на дейност, членство в професионални организации или друг вид обвързаност, неговите права на индустриална, търговска и интелектуална собственост или получените награди и отличия;
7) правата на потребителя, включително правото му да замени стоката, да развали договора, да му бъде възстановена заплатената от него сума или рисковете, на които потребителят може да бъде изложен.
Заблуждаваща е и всяка търговска практика, която от целия ѝ фактически контекст и като се вземат предвид всички нейни характеристики и обстоятелства, води или е възможно да доведе средния потребител до вземането на търговско решение, което той не би взел без използването на търговската практика, и когато тя включва:
1) всяка маркетингова дейност по отношение на стока или услуга, включително използване на сравнителна реклама, която създава объркване с друга стока, услуга, марка, търговско наименование или друг отличителен знак на конкурент;
2) неспазване на ангажиментите, поети от търговеца чрез присъединяването му към кодекс за добра търговска практика, когато тези ангажименти имат задължителен характер, могат да бъдат проверени и при използването на дадена търговска практика търговецът посочва, че е обвързан да спазва съдържащите се в него правила.
Изчерпателна информация в тази връзка можете да намерите в Закона за защита на потребителите и КЗП - на място или от интернет страницата на КЗП: https://kzp.bg/

